REPUBLIKA SRBIJA

NARODNA SKUPŠTINA

Odbor za pravosuđe, državnu

upravu i lokalnu samoupravu

07 Broj: 06-2/353-19

19. decembar 2019. godine

B e o g r a d

**Z A P I S N I K**

**75. SEDNICE ODBORA ZA PRAVOSUĐE, DRŽAVNU UPRAVU I LOKALNU SAMOUPRAVU, ODRŽANE 18. DECEMBRA 2019. GODINE**

Sednica je počela u 9,30 časova.

Sednici je predsedavao Petar Petrović, predsednik Odbora.

Sednici su prisustvovali članovi Odbora: Neđo Jovanović, Mihailo Jokić, Đorđe Komlenski, dr Aleksandar Martinović, Jovan Palalić i Marko Parezanović.

Osim članova Odbora, sednici su prisustvovale i Aleksandra Majkić, zamenik člana Biljane Pantić Pilja i Marjana Maraš, zamenik člana Miletić Mihajlovića.

Sednici nisu prisustvovali članovi Odbora: Slaviša Bulatović, Žarko Mićin, Nataša Mićić, Vjerica Radeta, Dušan Petrović, dr Balint Pastor, Sreto Perić i Tatjana Macura, niti njihovi zamenici.

Sednici je prisustvovao i Vladimir Vinš, samostalni savetnik u Ministrstvu pravde.

Predsednik Odbora je konstatovao da su ispunjeni uslovi za rad i punovažno odlučivanje nakon čega je stavio na glasanje, a članovi Odbora su **jednoglasno** utvrdili u sledeći

D n e v n i r e d:

1. Razmatranje Predloga zakona o dopunama Zakona o prekršajima, koji je podnela Vlada (broj 7-2665/19 od 25. oktobra 2019. godine), u pojedinostima.

Pre prelaska na rad po utvrđenom dnevnom redu predsednik Odbora je stavio na glasanje, a članovi Odbora su **jednoglasno**, bez primedbi usvojili zapisnike sa 71. sednice, održane 4. decembra 2019. godine; 72. sednice, održane 4. decembra 2019. godine; 73. sednice, održane 11. decembra 2019. godine i 74. sednice, održane 16. decembra 2019. godine.

**PRVA TAČKA** - Razmatranje Predloga zakona o dopunama Zakona o prekršajima, koji je podnela Vlada (broj 7-2665/19 od 25. oktobra 2019. godine), u pojedinostima.

**Petar Petrović** je obavestio prisutne da je na Predlog zakona o izmenama i dopunama Zakona o sprečavanju korupcije podneto ukupno 11 amandmana od kojih Vlada Republike Srbije nije prihvatila ni jedan amandman, nakon čega je otvorio raspravu u vezi sa ovom tačkom dnevnog reda, pa kako se niko nije javio za reč, zaključio je raspravu i stavio na glasanje predloge:

Da Odborodluči da predloži Narodnoj skupštini da **ODBIJE** sledeće amandmane:

- na član 1. koji je podnela narodni poslanik Nataša Jovanović;

- na član 1. sa ispravkom koji je podnela narodni poslanik Vjerica Radeta;

- na član 1. koji je podneo narodni poslanik Nemanja Šarović;

- na član 1. koji je podneo narodni poslanik Aleksandar Šešelj;

- na član 1. koji je podnela narodni poslanik Vjerica Radeta;

- na član 2. koji je podneo narodni poslanik Petar Jojić;

- na član 2. koji je podneo narodni poslanik Marijan Rističević;

- na član 2. sa ispravkom koji je podneo narodni poslanik Aleksandar Šešelj;

- na član 2. koji je podneo narodni poslanik Sreto Perić;

- na član 3. koji je podneo narodni poslanik Aleksandar Šešelj;

- na član 3. sa ispravkom koji je podneo narodni poslanik Milorad Mirčić.

Članovi i zamenici članova Odbora su **većinom glasova** prihvatiliovaj predlog.

Da za izvestioca Odbora na sednici Narodne skupštine određen je Petar Petrović, predsednik Odbora.

Članovi i zamenici članova Odbora su **jednoglasno** prihvatiliovaj predlog.

Sednica je završena u 9,50 časova.

SEKRETAR PREDSEDNIK

Sanja Pecelj Petar Petrović